**«CENTRALNO GRIJANJE» d.d.** Tuzla,

Ul: Krečanska 1, 75 000 Tuzla, BiH

Tel/fax broj: +387 35 321 600; +387 35 281 391

[**www.grijanjetuzla.ba**](http://www.grijanjetuzla.ba)

Na osnovu člana 4. Pravilnika o radu „Centralno grijanje“ d.d. Tuzla, člana 3. Pravilnika o postupku prijema u radni odnos u “Centralno grijanje“ d.d. Tuzla, Odluke o potrebi prijema radnika u radni odnos br. 09-06263-2023 od 15.06.2023. godine, Direktor „Centralno grijanje“ d.d. Tuzla, r a s p i s u j e :

**JAVNI OGLAS**

**za prijem radnika u radni odnos**

**I**

**“Centralno grijanje“ d.d. Tuzla raspisuje javni oglas za prijem radnika u radni odnos, i to:**

1. **Inženjer za mašinski razvoj (pripravnik)** - za obavljanje pripravničkog staža u trajanju od 12 mjeseci............................................................................................................***jedan izvršilac***,
2. **Blagajnik -** na neodređeno vrijeme, uz probni rad od 3 mjeseca...............................................................................................................***jedan izvršilac,***
3. **Brigadir na gradilištu** - na neodređeno vrijeme, uz probni rad od 3 mjeseca ...........................................................................................……...................…...***jedan izvršilac.***

**II**

**Opis poslova za radno mjesto** **„Inženjer za mašinski razvoj-pripravnik“ (pozicija 1. iz tačke I ovog oglasa):**

* Učestvovanje u analizi, planiranju, projektovanju i razvoju elemenata mreže daljinskog sistema grijanja iz dijela mašinske oblasti,
* Učestvovanje u analizi, planiranju i razvoju toplifikacije grada,
* Praćenje dinamike izvođenja radova po fazama u skladu sa zaključenim ugovorima,
* Pripremanje dokumentacije potrebne za izdavanje Načelne-Energetske saglasnosti i saglasnosti na projektnu dokumentaciju (instalacije centralnog grijanja, toplinske podstanice, vrelovode i toplovode),
* Obavljanje i drugih poslova iz oblasti djelatnosti.

**Opis poslova za radno mjesto „Blagajnik“ (pozicija 2. iz tačke I ovog oglasa):**

* Naplata po fakturama za isporučenu energiju,
* Knjiženje u skladu sa međunarodnim račununovodstvenim standardima,
* Svakodnevno sastavljanje blagajnički izvještaj i predaje na knjiženje,
* Svakodnevno polaganje u blagajnu društva primljenog pazara od građana,
* Obavljanje i drugih poslova iz oblasti finansija.

**Opis poslova za radno mjesto „Brigadir na gradilištu“ (pozicija 3. iz tačke I ovog oglasa):**

* Pripremanje tehničkih uslova za realizaciju radnog naloga,
* Obavještavanje voditelja građenja o stanju radnog naloga i stepenu izvršenosti,
* Preduzimanje mjera u slučaju odstupanja od nastale situacije,
* Davanje naloga za nabavku potrebnog materijala,
* Evidentiranje stanja materijala na gradilištu i skladištu te obavljanje drugih poslova po nalogu poslodavca,
* Učestvovanje u izradi tehničkih rješenja kod rekonstrukcije i remonta,
* Obavljanje i drugih poslova po nalogu nadređenog.

**III**

Svi kandidati koji se prijavljuju na javni oglas potrebno je da ispunjavaju opće i posebne uslove, i to:

**OPĆI USLOVI ( za sve pozicije )**:

* da su državljani Bosne i Hercegovine;
* da su stariji od 18 (osamnaest) godina;
* da posjeduju opću zdravstvenu sposobnost za obavljanje poslova radnog mjesta na koje se prijavljuju.

**POSEBNI USLOVI:**

**Za radno mjesto „Inženjer za mašinski razvoj (pripravnik)“ (pozicija 1. iz tačke I ovog oglasa):**

* Diploma Mašinskog fakulteta, VSS (VII stepen/ I,II ili III ciklus studija uz stečenih 240 ECTS bodova),
* Bez radnog iskustva u struci nakon sticanja diplome koja se traži za konkretno radno mjesto.

**Za radno mjesto „Blagajnik“ (pozicija 2. iz tačke I ovog oglasa):**

* Diploma ekonomskog/društvenog/tehničkog/opšteg smjera, SSS,
* Najmanje 6 mjeseci radnog iskustva u struci.

**Za radno mjesto „Brigadir na gradilištu“ (pozicija 3. iz tačke I ovog oglasa):**

* Diploma građevinske škole, smjer: zidar, tesar ili izolater, KV (III stepen),
* Najmanje tri godine radnog iskustva na poslovima održavanja SDG-a ili srodnim poslovima,
* Položen vozački ispit B kategorije.

**IV**

Kandidati su dužni dostaviti uredno popunjen **PRIJAVNI OBRAZAC**, koji mogu preuzeti na web stranici društva ([www.grijanjetuzla.ba](http://www.grijanjetuzla.ba)).

Prijavni obrazac mora biti potpisan, čitko popunjen i moraju biti popunjena sva naznačena polja.

**Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova**:

* **uvjerenje o državljanstvu BiH (sve pozicije),**
* **izvod iz matične knjige rođenih (sve pozicije),**
* **diplomu o završenom školovanju potrebnu za radno mjesto na koje se prijavljuje (sve pozicije),**
* **vozačka dozvola B kategorije (za radno mjesto „Brigadir na gradilištu“ ),**
* **uvjerenje ili potvrda o traženom radnom iskustvu ( za radna mjesta: „Brigadir na gradilištu“ i „Blagajnik“):**

(Kao dokaz o traženom radnom iskustvuprihvatiće se isključivo jedan od sljedećih dokumenata:

* potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno sa opisom poslova na kojima je kandidat radio i preciziranim periodom angažovanja kandidata na tim poslovima,
* potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu ili
* potvrda/uvjerenje nadležne porezne uprave u kojem će šifre zanimanja biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.),
* **potvrda/ uvjerenje Zavoda za zapošljavanje da se osoba nalazi na evidenciji nezaposlenih osoba minimalno jedan dan prije objave Javnog oglasa nakon sticanja stručne spreme koja se traži za konkretno radno mjesto (samo za radno mjesto: „Inženjer za mašinski razvoj-pripravnik“ );**

**Svi traženi dokumenti se dostavljaju u originalu ili ovjerenoj kopiji.**

Izabrani kandidati će biti u obavezi da, najkasnije u roku od 8 dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za koje su izabrani.

Kandidati koji uz prijavu dostave dokaz (potvrdu/uvjerenje) izdat od nadležnih organa da pripadaju jednoj od kategorija po Zakonu o dopunskim pravima branitelja i članova njihovih porodica, imaju prioritet u zapošljavanju tako što će prilikom izbora imati prednost u odnosu na kandidata koji, po prethodno obavljenom bodovanju, ima isti broj bodova.

**V**

Sa kandidatima koji budu ispunjavali formalno-pravne uslove javnog oglasa, Komisije za provođenje procedure prijema u radni odnos će, u skladu sa kriterijima za bodovanje kandidata, obaviti provjeru znanja radnih i stručnih sposobnosti i vještina, i to:

- sa kandidatima za radna mjesta “ Inženjer za mašinski razvoj-pripravnik ” i “Blagajnik“ provest će se pismeni i usmeni ispit. (samo kandidati koji budu imali najmanje 70% tačnih odgovora na pismenom ispitu, stiču pravo da pristupe usmenom ispitu i biće pozvani na polaganje usmenog ispita).

- sa kandidatima za radno mjesto „Brigadir na gradilištu“ provest će se usmeni ispit.

**O vremenu i mjestu održavanja ispita kandidati će biti naknadno obavješteni.**

**VI**

Javni oglas se objavljuje u dnevnom listu „Oslobođenje“ i na web stranici Društva: [www.grijanjetuzla.ba](http://www.grijanjetuzla.ba), a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana, počev od narednog dana od dana njegove posljednje objave.

„Centralno grijanje“ d.d. Tuzla će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Prijavu sa dokazima o ispunjavanju uslova iz oglasa potrebno je dostaviti na adresu:

**„CENTRALNO GRIJANJE“ d.d. Tuzla, ul. Krečanska br. 1.**

**75000 Tuzla,  BiH**

**KOMISIJA ZA PROVOĐENJE PROCEDURE PRIJEMA U RADNI ODNOS**

**„Prijava na javni oglas za prijem u radni odnos na radno mjesto**

**„ navesti naziv radnog mjesta na koje kandidat aplicira“,**

**sa naznakom**

**„NE OTVARATI“**

Prijave sa svim traženim dokumentima dostavljaju se lično ili preporučeno poštom.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.

Podnosilac neblagovremene, nepotpune i neuredne prijave nije učesnik javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.